Strašilo
<s>Strašilo je lažni objekt ili lutka u obliku čovjeka koja se obično postavlja u polja zbog plašenja ptica koje se hrane sjemenkama.</s><s>Najčešće se postavlja stara odjeća na dva štapa u obliku križa dok se glava oblikuje od slame ili stare odjeće.</s><s>Strašila koriste farmeri na poljima diljem svijeta te su ona danas čest kulturološki simbol farmi i seoskih zajednica; strašila su vrlo čest motiv u popularnoj kulturi i umjetnosti, a u svijetu se čak održavaju i različiti festivali u čast strašila.</s>

<s>Strašila u umjetnosti i kulturi</s>

<s>Jedan od najstarijih kulturoloških prikaza strašila datira iz VIII. vijeka, a prisutan je u japanskoj kronici Kojiki (ujedno i najstarija sačuvana japanska knjiga), gdje se spominje božanstvo Kuebiko, zapravo nepokretno strašilo koje zna sve o svijetu.</s><s>Kratka priča "Feathertop" Nathaniela Hawthornea govori o strašilu što su ga oživjele vještice u Salemu, dok je Strašilo jedan od protagonista Baumovog romana The Wonderful Wizard of Oz; u toj inkarnaciji, Strašilo je u potrazi za mozgom.</s><s>Ova priča je slobodno interpretirana u filmu Scarecrow iz 1973. godine, s Alom Pacinom i Geneom Hackmanom u glavnim ulogama.</s>

<s>Kultni britanski bend Pink Floyd imao je pjesmu "The Scarecrow", izdanu na njihovom debitantskom albumu The Piper at the Gates of Dawn iz 1967. godine.</s>

<s>Dr. Jonathan Crane, jedan od najvažnijih Batmanovih protivnika, koristi alias Scarecrow u stripovima kuće DC Comics; u Nolanovoj filmskoj trilogiji, Scarecrowa je tumačio Cillian Murphy.</s><s>Slični likovi, Scarecrow i Straw Man, pojavljuju se i u stripovima kuće Marvel Comics.</s>

<s>Vidi još 
 Slamnati</s>

<s>Vanjske veze</s>

<s>Photo of a crow trap in Australia
 Scarecrows historically speaking</s>

<s>Poljoprivreda
Lutke</s>

